open-index/open-wikipedia-markdown huggingface dataset:
Ssemaduuka za Quality

**Ssemaduuka za Quality muyungano gwa zi ssemaduuka mu Uganda.**

## Ekifo wesangibwa
Ekitebe ekikulu kya ssemaduuka za Quality kisangibwa ku Martin Road, Kamapala mukadde, mu Kampala wakati, mu ntabiro ya bizinensi. Ekitebe kya ssemaduuka eri mu 0°19'00.0"N,  32°34'12.0"E (Latitude:0.316667; Longitude:32.570000).

Ofiisi za Quality Supermarket enkulu zisangibwa ku 4 Martin Road, kampala mukadde, Kampala Central Division,wakati mu disitulikiti y’ebyobusuubuzi.

## Ekifo werisangibwa
Wofiisi za Quality Supermarket enkulu zisangibwa ku 4 Martin Road, Kampala mukadde, mu kibuga Kampala wakati,  disitulikiti y'ebyobusuubuz  .

## Endabika
Omuyungano gwa ssemaduuka guddukanya ssemaduuka nnya mu Uganda, esangibwa mu Kampala, ekibuga ekikula ekya Kampala. Uganda y'ensi eyookusatu mu zisinga ebyenfuna mu mukago gwa East Africa. Ssemaduuka za Quality ye ssemaduuka esinga obunene eziddukanyizibwa wano mu ggwanga. Yatandikibwawo mu 1980, eddukanyizibwa famire era eddukanyizibwa famire eyatandikawo omuyungano guno.

## Amatabi
Okuva mu gwomunaana gwa 2014, ssemaduuka ekyalina amatabi gano:

* Central Kampala - 4 Martin Street, Old Kampala, Kampala
* Ettabi ly'e Lubowa - Quality Shopping Village, Lubowa, Disitulikiti y'e Wakiso 
* Ettabi ly'e Kitende - Kitende, Entebbe Road
* Ettabi ly'e Naalya - Quality Shopping Mall, Naalya-Kyaliwajjala Road, Naalya, Kira Municipality, Wakiso District.

## Obwannannyini
Ssemaduuka za Quality kampuni z'obwannannyini mu Uganda. Okuva mu gwomunaana gwa 2014 okutuuka leero, ebikwata ku migabo mu kampuni tebimanyiddwa kiwanvu.

## Laba ne
Kampala

Shoprite

Nakumatt

Tuskys

Uchumi

Capital Shoppers

Uganda Economy

Uganda Supermarkets

## Ebijuliziddwa
Ekkuumiro ly'ebisolo erya Katonga

Ekkuumiro ly'ebisolo erya Katonga.

* Ekkuumiro ly'ebisoro erya Katonga kkuumiro mu buvanuba bwa Uganda ku mbalama z'omugga Katonga. Ekkuumiro lyatandikibwawo mu 1998 nga litudde ku bugazi bwa ssukweya kkiromita 211 (81 sq mi). Ebimera n'ebisolo ebingi ebiri mu kkuumiro tebitera kulabika mu bifo by'entobazi.

## Omugga Katonga
Ekkuumiro lyatuumibwa oluvannyuma lw'omugga Katonga ogukulukuta okuva mu kitoogo ekiri mu bukiikaddyo bw'obugwanjuba bw'ennyanja Wamala okudda eri ennyanja Nalubaale mu bugwanjuba, okutuuka ku nnyanja George mu buvanjuba.

## Ekifo
Ekkuumiro lisangibwa mu disitulikiti z'omubugwanjuba eza Ibanda ne Kamwenge. Mu Kamwenge, lisalagana n'omuluka gw'e Bugiri n'ekitundu ku muluka gw'e Mpara mu Kyenjojo. Ekkuumiro litudde ku bugazi bwa kkiromita 200 (120 mi) ku luguudo mu buvanjuba bwa Kampala, ekibuga kya Uganda ekikulu. Ensalo z'ekkuumiro ziri 00 02N, 30 25E.

## Omuddo
Omuddo gw'ekkuumiro mutabike ogwa savannah ne acacia oba woodlands. Ekitundu ky'ekkuumiro ekisinga obunene gwa nkalakkalira oba gwa sizoni. Waliwo riverine n'ebibira ebimerukawo ku bw'enkuba.

## Ebisolo
Waliwo ebisolo ebisukka amakumi ana n'ebinyonyi ebisukka 150 mu kkuumiro. Ebisolo ebiri mu kkuumiro mulimu:

* Sitatunga
* Reedbuck
* Waterbuck
* Warthog
* Bushbuck
* Enkima enjeru
* Enjovu
* Engonge

Ekkuumiro lisinga kulambulwa ku bigere oba ku bwato bw'oku nnyanja. Uganda Wildlife Authority ekuuma ekifo n'abalamisi wamu n'ekiriiro mu kkuumiro.

## Ebijuliziddwa
Joyce Bagala

**Joyce Bagala** munnamawulire omunnayuganda era munnabyabufuzi. Yeeyali akulira eby'amawulire ku Next Media, NBS terefayina. Mu kulonda kwa bonna okwa 2021, ku ttiketi ya National Unity Platform , yalondebwa ng'omubaka omukyala owa Mityana Disitulikiti.

## Obulamu bwe obwasooka n'okusoma.
Bagala Muganda. Ava mu maka g'omugenzi Petero Ntwatwa, eyaweerezaako ng'omukubiriza w'olukiiko lwa Buganda mu myaka gya 1960, Jjajjaawe azaala nnyina ye Levulandi William Ssewanyana Katula eyaliko ssaabawandiisi w'obudyankoni bw'e Mityana. Yafiirwako bazadde be bombi ku myaka emito n'akuzibwa maama we omuto, Josephine Esther Nansikombi.

Yasomera ku Mityana Junior School, Gombe SS ne UMCAT School of Journalism and Mass Communication.Oluvannyuma yeegatta ku Ssettendekero ya Makerere okusoma ddiguli mu by'amawulire.

## Olugendo lwe mu by'amawulire.
Bagala yeegatta ku NBS mu 2016 era abadde akulira okusaka amawulire g'Oluganda Amasengejje ag'essaawa 1:00 ey'olweggylo. Yakolako ku Radio One Uganda. Bagala yakolako ng'omusomi w'amawulire g'Olungereza ku Beat FM, Buddu FM ne Sanyu FM. Yatandikira okusaka amawulire g'Oluganda ku Sanyu FM. Mu 2019, Bagala y'omu ku bakulu abaagobwa ku mulumu ku biragiro bya Uganda Communications Commission olw'okuweereza obutereevu okwekalakaasa kw'eyeegwanyiza obwa pulezidenti era omubaka wa Kyadondo East Robert Kyagulanyi era amanyiddwanga nga Bobi Wine. Uganda Communications Commission yawummuza abakulu bonna ku mikutu gy'amawulire egy'enjawulo olwokuweereza kuno. Yatiisatiisa okuwaaba omukutu olw'okugobwa mu bukyamu, okutalina kyakuvaamu.

Mu 2019, yagambiwa okukomya olugendo lwe olwa Radio one olw'emyaka ekkumi n'ogumu okufuna obudde okukomawo mu kalulu akabindabinda aka 2021 n'omubaka omukyala aliko owa Mityana Disitulikiti, Judith Nabakooba. Bagala, wabula yasigaza omulimu gwe ku terefayina ya NBS.

## Ebyobufuzi bye.
Mu 2019, yakoona ku by'okuwummula okuva mu mawulire ayingire eby'obufuzi. Wabula, yavuganya mu kalulu ka bonna aka 2016 n'awangulwa Judith Nabakooba eyali ku ttikiti ya NRM ku ky'obubaka omukyala owa Mityana Disitulikiti. Emyaka esatu oluvannyuma era yeetaba mu kuvuganya ne kizibwe we Namuleme Esther Ntwatwa era bonna ne bawangulwa Nabakooba.

## Obulamu obulala.
Baagala mufumbo n'abaana babiri.

## Laba ne

* Terefayina ya NBS 

## External links

* Website ya NBS Television Uganda

## Ebijuliziddwa
Shamim Malende

**Shamim Malende** (yazaalibwa 1986), munnamateeka Munnayuganda, kaminsona w’ebirayiro, notary public, munnabyabufuzi era mulwanirizi wa bantu. Ono mmemba w’ekibiina kya People Power, Our Power Movement ne mu kibiina ky’ebyobufuzi ekya National Unity Platform (NUP) era ye mukyala yekka ku ttiimu y’abalamuzi eya Robert Kyagulanyi Ssentamu .  

Mu kulonda kwa bonna okwa 2021 yalondebwa mu Palamenti ng’omubaka w’abakyala mu Disitulikiti y’e Kampala mu kisanja kya 2021-2026. 

## Obulamu bwe n’okusoma
Malende yazaalibwa Kawempe, Kampala, ekibuga ekikulu ekya Uganda, mu Ogw'ekkumin'ebiri wa 1986, eri Alhajj Jamal Ahmed Sebuta Malende, munnamateeka, ne Jane Francis Nasunna, omusomesa w’essomero . 

Yasomera mu Busaale Church of Uganda Primary School mu Disitulikiti y'e Kayunga . Yamaliriza emisomo gye egya O-Level mu Buziga Islamic Theological Institute e Bbunga, okuliraana Makindye Division, Kampala. Oluvannyuma yakyusibwa n’atwaliba mu Aisha Girls High School mu kibuga Mbarara, mu bbendobendo lyo'bugwanjuba erya Uganda. Yatikkirwa ng’omuyizi asinga mu bbendobendo ly'obugwanjuba era yali mu baana ekkumi abasinga mu ggwanga oluvannyuma lw’okufuna obubonero bwa AAAA mu bigezo bye ebya A-Level mu 2000. 

Yaweebwa ekifo mu yunivasite y’e Makerere, yunivaasite ya gavumenti esinga obukadde mu Uganda era esinga obunene, ng'awererwa gavumenti. Yatikkirwa diguli esooka mu mateeka mu 2005. Oluvannyuma yagenda mu maaso n’afuna diguli ey'okubiri mu by’amateeka, okuva mu Law Development Center mu Kampala. Yaweebwa ekifo okukola nga munnamateeka mu 2008.

## Emirimu
Oluvannyuma lw’okutikkirwa mu yunivasite, yakolanga ne Kitaawe nga tannaggulawo mu butongole kampuni ye ey'obwamateeka eya Malende & Company Advocates. 

Mu bbanga lya 2018-2020, abadde akola ku misango kumpi 200 egy’obutafa ku bannansi ba Uganda abasibibwa olw’emisango egy’enjawulo egy’ebyobufuzi. Bakasitoma be abasinga ba bibuga, bavubuka, baavu, era nga bawandiika mu kibiina kya People Power, Our Power Movement n’ekibiina ky’ebyobufuzi ekya National Unity Platform. Yayitiddwa okwegatta ku ttiimu ya People Power Legal Team ekulemberwa Asuman Basalirwa ne Benjamin Katana .  

## Okwegomba kw’eby'obufuzi
In 2020, yalaga okwagala kwe okwesimbawo okuvugany ku kifo ky'omubaka Omukyala ow'ekibuga Kampala mu 2021 mu kulonda kwa Palamenti okwa Uganda. Wano, yasobola okuvuganya ne Stella Nyanzi, eyali yesimbye ku kifo ky'ekimu ku tiketi y'ekibiina ekya Forum for Democratic Change. Era wano yamuwangula.

## Laba ne

* Abawagira Ligomarc

## Ebijuliziddwa

## Ebijulizidwa wabweru wa wikipedia

* Olunaku lw'abakyala: Laba abakyala kkumi abasinga okusikiriza mu Uganda mu kiseera kino Okuva nga 8 March 2020.
Beti Kamya

**Beti Olive Namisango Kamya Turomwe**, abangi gwebaanyi nga **Beti Kamya**, mukyala munnabyabusubuzi ate munabyabufuzi mu Uganda, egwanga eryokusatu mubyenfuna mu kwegata kwamawanga ga buvanjuba bwa Africa ( East African Community.) ye minista we byetaaka, ebya mayumba ne nkula kulana yebibuga okuva nga 14 ntenvu 2019.Nga tanaba minista webyetaka, okuva nga 6 Sebo aseka 2016 okutusa Ntenvu 2019, yawereza nga minista wensonga za kampala capital city authority.

## Entandikwa neby'okusoma kwe
Kamya yatandikawo era ye mukulembeze wa Uganda Federal Alliance(UFA) ekimu ku bibiina byebyobufuzi mu uganda. yali omu kubesimbawo mu kalulu kokulonda omukulembeze wegwanga aka 2011, yakwata kifo kya kutano ngalina obululu 52,782.  yakikirirako esaza lya Lubaga North mu lukiiko lwa Uganda nga'akyali mukibiina kya Forum for democratic change(FDC) okuva 2006 okutusa 2010.Bamuzalira Nakuru mu Kenya nga 30 Musenene 1955. kitaawe ye George Wilson Kamya,  ate mama we ye Margaret Wairimu Kamya, omuna Kenya. Beti yali wa'kuna mubaana mwenda. mu 1961, nga Beti alina emyaka mukaga, famile ye yakomawo mu Uganda.

Yasomera McKay memorial school mu kamapala ne St. Hellens primary school mu bugwanjuba bwa Yuganda. Yagenda  Wanyange Girls school weyasomera siniya esoka paaka ku yokuna namala nagenda Kings college Budo weyasomera siniya yo'kutaano neyo'mukaga weyava nayingira Setendekero ye Makerere okusoma ebyobusubuzi nobutaale.
## Obumanyirivu
Mu myaka gye' 80 , Yayingira Uganda Leather and Tanning Industries Limited mu Jinja mu kitongole ekinnonya akatale , gye'yakolela okutusa 1988. yayingira Nyanza Textiles Industries Limited, nakolerayo nga akulira ebyokunonya akatale okutusa 1992. 

okuva 1996 okutusa 1999, yakola nga omukulu wakabondo akanonya akatale ku Uganda Breweries Limited mu Port Bell,  okuva 1999 okutusa 2004, yali akulira  Uganda Wildlife Education Centre (UWEC) mu Entebbe abangi gyebamanyi nga zoo, esangibwa kumpi ne Lake Victoria.

mumakati ga 2001 ne 2004, bweyali akyakola ku UWEC, yafuka mutongole mu kibiina kya Reform Agenda, ekyamala nekivamu ekibiina kyebyobufuzi ekya Forum for Democratic Change(FDC). okuva 2005 okutusa 2010, Yawereza ngo'mukungu owenjawulo owo'mukulembeze wa FDC Kizza Besigye. Yawereza ngomubaka wa Lubaga north ku kakonge ka FDC. mu Gatonya wa 2010, ya'yabulira FDC nakolawo Uganda Federal Alliance(UFA) nafuuka omukulembeze wakyo.

## Okulondebwa kubwa Minista
Nga 6 Sebo aseka 2016, yalondebwa nga  Minista omugya owa Kampala Capital City Authority. mu'kukyusa kwaba minista okwaliwop nga 14 Ntenvu 2019, yalondebwa nga minista we'byetaaka, amayumba ne'nkulakulana y'ebibuga, kyeyakyusa ne Betty Amongi, eyamudira mubigere ku Kampala Capital City Authority.

## Obulamu bwe
Kamya yali mukyala wa Spencer Turwomwe eyali omuserikale mu magye ga Uganda, n'afa mu 2003. Baazaala abaana mukaaga.

## Ebiwandiiko ebijulizeemu
Hellen Obura

**Hellen Abulu Obura**, muna Yuganda omulamuzi mu Kooti ejulirwamu, Kooti eno yedirilira Kooti ensukulumu mu'gwanga, era yekola nga Kooti ya semateeka. nga tana'londebwa mu Kooti ejulira,, Yawereza ng'omulamuzi mu Kooti enkulu eya Yuganda.

## Ebyafayo n'obuyigirize bwe
Yazalibwa era yasomeera mu Yuganda nga tanagenda ku Yunivasite. Yafuna digulli mu By'amateeka okuv'e Makerere University, eno ye Univasite esinga obukaade nobuganzi mu gwanga. yafuna dipuloma mu kwegeza mu by'okulamula okuva ku Law Development Centre mu Kampala. okumala emyaka kumi na musanvu okuva 1993 kutusa lwe bamulonda ng'omulamuzi mu Kooti enkulu eya Yuganda, omulamuzi Obura yali awereza mu minisitule yeby'obwenkanya nensonga za semateeka. yali muwandiisi w'akakiiko keby'amateeka mukaseera bweyayitiibwa okufuka omulamuzi mu mwaka gwa 2010.

## Gyenvudde'we mu byobulamuzi
Hellen Obura yawereza ng'omulamuzi mu Kooti enkuulu eya Yuganda okuva mu mukulukusa bitungotungo owa 2010, kutusa mutunda 2015 bweyalondebwa okweyunga ku Kooti ejulirwamu

## laaba ne bino

* Solome Bossa
* Stella Arach-Amoko
* Esther Mayambala Kisaakye

## Ebijulizo
Barbara Nekesa Oundo

**Barbara Nekesa Oundo** yazaalibwa 6 Ogwomukaaga, 1984. Munnayuganda, munnabyabufuzi era Omukungu, akola ng'Ambasada wa Uganda mu South Africa, ekisangibwa e' Pretoria. Mu buvunanyizibwa obwo, akiikirira Uganda mu South Africa, wamu n'amawanga agali mu Bukiikaddyo bwa Afirika aga Botswana, Namibia, Lesotho ne Swaziland.

Yaweerezaako nga Minista omubeezi ow'ensonga z'e Karamoja mu Kabineeti ya Uganda. Yalondebwa mu kifo kino nga 27 Ogwokutaano 2011. yadda mu bigere bya Janet Museveni, . Oundo Yawerezaako ng'omubaka omukyala owa Disitulikiti y'e Busia mu Paalamenti ya Uganda ey'omwenda okuva mu 2011 okutuusa mu 2016.

## Obuto bwe n'emisomo gye
Yazalibwa mu Disitulikiti y'e Busia mu Buvanjuba bwa Uganda nga 6 Ogwomukaaga 1984, maama we ye  Mary Hadudu, maama w'abawala mwenda n'omulenzi omu; Edward Wabudi, Kansala w'okukyalo. Yasomera ku Bubulo Girls School mu Mbale okuva ku siniya esooka paaka mu y'okuna (O-Level) ne Mbogo High School mu Kawempe gye yasooera siniya ey'okutaano ney'omukaaga (A-Level). mu 2009, yatikirwa diguli ku Ssettendekero wa Makerere eya Bachelor of Human Resources Management. 

## Emirimu gye
Mu 2011, Barbara yasobola okwesimbawo ku tikiti y'ekibiina ky'ebyobufuzi ekya National Resistance Movement (NRM) ku kifo ky'omubaka omukyala owa Disitulikiti y'e Busia mu Paalamenti. Mu Gwokutaano 2011, yalondebwa okuba Minisita omubeezi ow'ensonga z'e Karamoja, ng'aloopa butereevu eri Janet Museveni, mukyala wa Pulezidenti wa Uganda era ng'ono yeyali Minisita w'ensonga z'e Karamoja. 

Mu kiseera kino ye muwanika wa National Resistance Movement (NRM) Amb.

## Ebimukwatako eby'omunda
Mu 2007, Nekesa yafumbirwa Charles Oundo, omukungu wa Uganda munsi ez'ebweru gweyali yasisinkana ng'akyasooma ku  Ssettendekero wa Makerere era balina abaana babiri. mu 2011, yeesimbawo era nawangula akalulu k'omubaka omukyala owa Busia ngali ku kakonge ka National Resistance Movement (NRM). Mu Gwokutaano 2011, yalondebwa okubera Minista omubeezi ow'ensonga za karamoja ng'azilopela minista w'ensonga za karamoja ow'okuntiko Janet Museveni.

Mu 2017, y'ayawukana ne bba Charles Oundo era mu Gwekkuminebiri 2018, yafumbirwa Hajji Suleiman Lumolo Mafabi, omusubuzi akolera e' Mbale, mu Buvanjuba bwa Uganda. Omukolo gw'ategekebwa mu maka gabwe e Muyenga okumpi n'ekibuga kya Uganda ekikulu Kampala.

## Okufirwa ebifo mu by'obufuzi
Mu Gwekkuminogumu 2015 mu kalulu k'okusunsula anakwatira NRM bendera mu kalulu ka boona, Oundo yafuna obululu 28,750 atte eyamudirira, Nina Irene Nekesa Wandera, yafuna obulului 25,443. Wandera yatwala okwemulugunya mu kakiiko k'ebyokulonda ng'agamba nti Oundo yawangula mu bukyamu.

Mu kalulu k'okulonda ababaka mu 2016, Oundo yawangulwa Jane Nabulindo Kwoba, ng'ono y'esimbawo nga talina kibiina. mu lukalala lwa baminista abaggya olwafulumizibwa ofiisi y'omukulembeze w'eggwanga nga 6 Ogwomukaaga 2016, Oundo teyaliiko ku lukalala.

## Ebijuliziddwamu
Cornelia Sabiiti

**Cornelia Sabiti Kakooza**, abalala gwe bamanyi nga (née **Cornelia Sabiiti**),Muna'Yuganda eyasooma amateeka era mulamuzi mu Kooti enkulu eya Yuganda. yalondebwa omukulembeze wegwanga Yoweri Museveni okweyunga ku Kooti eno, nga 8 Mukutulansanja 2018.

## Ebyafayo ne'byokusooma kwe
Yatikirwa ku tendekero ly'amateeka e' Makerere University, Ssetendekero asinga obunene nobuganzi mu gwanga, ngayambala digulli mu mateeka emanyikidwa nga (Bachelor of Laws) mu lungereza. , omwaka ogwadako, yawebwa dipuloma mu kwegeza mu ku'lamula nokuteeka munkola esoomo lyamateeka mulungereza kyebayita (Diploma in Legal Practice) okuva ku tendekero elibangula banamateeka elya (Law Development Centre), mu Kampala. alina ne Dipuloma eyokubiri mu kugula ebintu mu'lungereza gyebayita (Postgraduate Diploma in Procurement), gyeyasomera ku kitongole ekigatta abakozi munsi yoona (International Labour Organization), ku tendekero lyayo e' Turin mu Italy.

## Gyenvudde'we mukukoola
Mu myaka egyasooka ng'amaze okusooma, Ms Sabiiti yakola nga muna'mateeka omuwi wamagezi ow'ekitongole kya gavumenti ekivunanizibwa ku kugula nokutunda ebintu byomuwi w'omusoolo ekimanyikidwa nga (Public Procurement and Disposal of Public Assets Authority (PPDA), gyeya'kolera okumula emyaka musanvu. Yamala nalondebwa okukola ng'omuwandisi wa kampuni era mukiseera kyekiimu Nankuulu avunanizibwa ku kugoberela amateeka mu bulongoofu bwago ku PPDA (company secretary and director of Legal and Compliance at the PPDA). mu mugulansigo wa 2011, yalondebwa ku kisanja ekyemyaka omukaga okukulira ekingole kya Gavumenti kino.  Ngali kumulimu guno, yafumintiriza nyo ku kulongosa engeli gavumenti gyegulamu ebintu nga mu buli ndagano yogula ebintu, wakiiri ebitundu asaatu kubuli ki'kumi biwebwa ebitongole ebi'nansi. Mu 2017, Sabiiti yasalawo obutaza bugya endagano ye ne PPDA  nasalawo adeyo mu mulimu gw'okuwoza amateeka.

Mu 2018, Cornelia Sabiiti yalondebwa okweyunga ku Kooti enkulu eya Yuganda,  mu taabi lya Kooti eno eri'kwasaganya eby'etaaka.

*

## ebijulizo
Angelline Osegge

**Angelline Asio Osegge**, Bangi gwebamanyi nga **Angelina Osege** Yazaalibwa nga 8 Ogwekkuminebiri 1969. Munnayuganda, akwasaganya embeera z'abantu era munnabyabufuzi. Yaweerezaako ng'omubaka mu Paalamenti omukyala akikiilira Disitulikiti ya Soroti ku kakonge ka Forum for Democratic Change (FDC) mu Paalamenti ey'ekumi (2016 to 2021).Yaweerezaako nga Ssentebe w'akakiiko akabazi k'ebitabo bya Gavumenti.

## Obuto bwe n'emisomo gye
Osegge yazaalibwa era n'atuumibwa *Angelline Asio*, nga 12 Ogwomunaana 1969, mu Disitulikiti y'e Soroti, mu kitundu kye Buvanjuba bwa Uganda . Yasoomera mu masomero agali ku ddaala ery'awansi nga tanayingira Yunivasite. Mu 1991 yaweebwa ekifo ekwegatta ku Ssettendekero wa Makerere Ssetendekero asinga obukaade nobuganzi mu Ggwanga. Yatikkirwa diguli ya Bachelor of Arts in Social Science mu mwaka gwa 1994. mu mwaka gwa 2007, yegatta ku Yunivasite ya Uganda Martyrs University, ng'eno gyeyafunira Dipuloma eya Diploma in Microfinance.  Osegge mufumbo.

## Emirimu gye
Nga tanayingira byabufuzi, yaweerezaako ng'omukoozi w'enkulakulana mu bitundu abantu mwebabeera ku lwa World Vision International era oluvannyuma yakola nga omuwooza w'ensimbi ku Pride Microfinance Limited nga lino ttabi lya gavumenti eliwola ssente entonotono eri abantu abatasobola kwewola okuyita mu Bbanka za Uganda ez'abasuubuzi. Ng'akola wano, yakuzibwa okutuuka ku daala ly'akulila etaabi ly'eterekero lino. okuva 2006 okutusa 2008, yeyali dayilekita ow'okuntiiko owa "Local Enterprise Assistance Programme", ekitongole mu ekitakolera magooba mu Uganda.

## Eby'obufuzi
Osegge yasooka kulondebwa okuyingira Paalamenti ya Uganda mu 2011, ku kakonge k'ekibiina ky'ebyobufuzi ekivuganya Gavumenti ekya Forum for Democratic Change (FDC). Mu 2016 yesiza ekifo kye mu Paalamenti. Ng'ali mu Paalamenti, yawereza nga Ssentebe w'akakiiko akabalirira ebitabo bya Gavumenti. Mu Gwomwenda 2016, yaweerezaako nga Ssentebe w'ekitongole ky'Africa ekigatta obukiiko obubala ebitabo bya Gavument ekya African Organisation of Public Accounts Committees. AFROPAC.

## Obutakkanya

Osege mwogezi ow'enkizo atte owamanyi ow'ekibiina ekiwakanya Gavumenti mu Paalamenti. Mu Gwomunaana 2013,yawummuzibwa omumyuka wa Sipiika wa Paalamenti Jacob Oulanyah okumala okumala ennaku essatu olw'okuleekaana ennyo mu kaseera webaali basomera ku bbago ly;okukungaanya abantu mu kifo ekimu. Mu Gwomwenda 2017, nga banjula enongosereza mu Ssemateeka ku ky'okuja ekkomo ku myaka gy'omukulembeze w'eGgwanga, Angeline Osege yakosebwa mu kulwana okwaliwo mu kisenge kya Palamenti ateseezebwa era n'aweebwa ekitanda mu Ddwaliro olw'obuvune bwe yafuna.

## Ebijuliziddwa
Radoje Domanović

**Radoje Domanović** (Mukutulansanja 16, 1873 – Muwakanya 17, 1908) yali muwandiisi omu Sabiya, munnamawulireera omusomesa, eyasingibwa okumanyikibwa olw’engero ze ezisomooza.

## Ebirombojja obulamu bwe
Radoje Domanović yazaalibwa mu kyaalo ekya Ovsište mu masekati g’ggwangalya Sabiya. Yatikkibwamu ssomero eKragujevac, mu Fakaluteya Philosophy ku ttendekero lya Belgrade Univasite, gyeyali asomera olulimi oluSabiya n’emisomo gy’ebyafaayo. Okuva mu 1895 mpaka mu 1898 Domanović yakola nga omusomesa w’olulimi OluSabiya n’ebyafaayo mu maserengeta ga Sabiya.

Mu biseera byeyali omusomesa, yatandika okuwandika engero ze ez’obuliwo. Mu biseera byeyali agolagana n’ab’oludda oluvuganyi, yafiirwa omulimu gwe era nagenda mu Belgrade n’amaka ge. Mu Belgrade, weyatandikira ogw’obunnamawulire mu bibinja by’obufuzi eby’enjawulo nga abawandiikira ebitabo eby’obufuzi nengero ezisomooza era nga omwo mweyayanjaliza obulyake n’obulimba obw’abakulembeze. Radoje yatandika okumanyibwa ennyo weyatongoza engero ze eziyitibwa “Omukulembeze” (1901) ne “Stradija“ (1902). Yamanyikibwa nyo nga omu ku bawakanya ekisinde ekya Obrenović n’obukulembeze bwabwe, olwensonga nti yali teyeluma ntama.

Oluvanyuma lw’amaje okuwamba entebe mu 1903, Domanović yawebwa obubaka okuva mu kitongole eky’eby’okusoma, wamu nne gavumenti empya, era nga bamukiliza okugenda mu Girimane okusoma eby’obukugu okumala omwaka gumu era nga yagumalira mu kibuga kya Munich. Bweyadda eSabiya, eky’ennaku enyingi Radoje teyasanga nkyukakyuka yonna mu ggwanga. Awo weyatandikira okuwandika akatabo ke ak’obufuzi akayitidwa, “Stradija”, nga omwo mweyavumilira obutalibwenkanya ne demokulase ennafu eya gavumenti empya, nga wadde okuwandika kwe teyakussaamu maanyi nga eddako.

Radoje Domanović yafa nga ebulayo dakika asatu okuwela mukaaga ogw’ekiro mu mwezi gwa Muwakanya 17, 1908, ku myaka gya 35, oluvanyuma lw’ebbanga nga alwanyisa ekirwadde kya lubyamira n’akafuba. Ebitabo ebilala byeyawandika ebitaali bitongoze byabulira mu ssematalo w’ensi yonna eyasooka. Olw’omulimu gweyakola ogw’okulwanyisa obulyake, n’amagezi ge, ajjukibwa nga omuwandiisi omuSabiya asingayo mu mulembe ogw’amakumi abiri.

## Ebiwandiko
Ebimu ku biwandiko bya Radoje Domanović biteredwa wano wammanga:

* Okusanyizibwaawo kw’amaddu, 1898
* Enyanja enfu, 1902
* Omukulembeze, 1902
* Omulangira Marko, mumassekati g’abaSabiya ogw’okubiri, 1901
* Omuzimu, 1898
* Endowooza y’ente ennume, eya Sabiya, 1902

## References

## Website
Ebiwandiko bya Radoje Domanović mubumalirivu
Sarah Najjuma

**Sarah Najjuma**, mukyala munnabyabufuzi mu Uganda era nga musomesa mu bukugu bwe. Mubaka wa Palamenti mu Konsitityuwensi eye Nakaseke mu Palamenti ya Uganda akiikirira ekibiina ekiri mu buyinza ekya National Resistance Movement (NRM).  Yalondebwa ku kifo kino mu February wa 2016. Yadda mu bigere bya Rose Namayanja, eyali akiikirira abakyala ba Disitulikiti y’e Nakaseke eyaweereza okuva mu May 2006 – February 2016. 

## Gyenvudde n'Okusoma kwe
Mu 1995, yamaliririza Pulayimale okuva mu Nalinya Lwantale Primary School. Mu 1996, yafuna satifikeeti eya Uganda Certificate of Education mu ssomero lya Nabisunsa Girls School. Mu 1998, yafuna satifikeeti ye eya Uganda Advanced Certificate of Education ku ssomero lya Nabisunsa Girls School. Alina diguli esooka mu by'enjigiriza, okuva mu yunivasite y'e Makerere ne Master of Arts mu by'enkulaakulana okuva mu yunivasite y'e Nkumba . Mu 2011, yafuna diguli ey'okubiri mu by’okuddukanya emirimu n’okuddukanya emirimu mu yunivasite y’e Nkumba .

## Emirimu
Wakati wa 2004 ne 2005, yakola ng’akulira enkulaakulana y’ekitundu, Gavumenti ez’ebitundu mu Disitulikiti y’e Luweero .

Okuva mu 2005 okutuuka mu 2007, yali akulira enkulaakulana y’abantu mu Gavumenti ez’ebitundu mu Disitulikiti y’e Nakaseke .

Okuva mu 2007 okutuuka mu 2015, yaliko Senior Community Development Officer, Gavumenti ez’ebitundu mu Disitulikiti y’e Nakaseke. 

Okuva mu 2016 n’okutuusa kati, mubaka wa palamenti. 

## Obulamu bwe
Najjuma mufumbo era akulidde ku musingi ogw'obusiraamu. Ayagala nnyo okubaka era ayagala nnyo okuguzannya mu biseera bye eby’eddembe. 

## Ebijuliziddwa
Agnes Taaka

**Agnes Taaka** amanyiddwa nga **Taaka Agnes Wejuli** eyazaalibwa nga 3 Ogwokuna mu 1980, Munnayuganda munnabyabufuzi, akola kunsonga z'abantu ezitali zimu era mubaka wa palamenti. Ye mubaka omukyala akiikirira Disitulikiti y'e Bugiri. Yaweereza mu Palamenti ya Uganda ey'omwenda, ey'ekkumu n'ey'ekkumineemu nga Omubaka wa Palamenti. Ali mu kibiina ky'ebyobufuzi ekiri mu buyinza ekya National Resistance Movement. Ye Mubaka wa Palamenti Omukyala owa Disitulikiti y'e Bugiri okuva 2021 okutuuka mu 2026 oluvannyuma lw'okulangirirwa ng'omuwanguzi mu kulonda kwa bonna okwa pulezidenti n'ababaka ba Palamenti mu Uganda.

## Obuto bwe n'okusoma kwe
Mukyala mufumbo. Ekyomusanvu yakimalira ku Kigulu Girls Primary school mu 1992, oluvannyuma neyeegatta ku Bukoyo Senior Secondary School gyeyatuulira siniya eyookuna mu1996. Mu 1999, Agnes yeegatta ku Iganga Senior Secondary School gyeyafunira satifikeeti eya siniya eyoomukaaga. Yafuna Diguli mu by'embeera z'abantu n'ebitundu okuva ku Yunivasite y'e Makerere mu 2004. Okwongerezaako mu 2007, yagenda okwongerezaako ku misomo gye, gyeyafunira satifikeeti mu koosi yokuddukanya amateeka okuva ku ttendekero lya Law Development Centre mu Kampala.

## Emirimu gye nga tannayingira byabufuzi
Wakati wa 2006 ne 2014, Agnes yali akola ng'akulakulanya ebitundu ebyenjawulo mu gavumenti z'ebitundu mu Disitulikiti ye Bugiri, nga oluvannyuma baamukuza nebamufuula akulira okulakulanya ebitundu mu Bugiri Town Council gyeyakolera okuva mu 2014 okutuuka mu 2015. Okuva mu 2010  okutuuka mu 2012,  yaweebwa eky'okukulira munisipaali za gavumenti z'ebitundu bya Disitulikiti ye Bugiri. Y'akulembera ekitongole kya Taaka Agnes Wejuli Development Foundation.

## Emirimu gy'ebyobufuzi
Okuva mu 2016 okutuuka kati,  awereza nga omubaka wa Palamenti omukyala akiikirira Konsitituweensi ya Bugiri. Ng'omubaka wa Palamenti, mu Palamenti ya Uganda, Agnes awereza ne kukakiiko k'ebyobulimi. Asinga kwagala kuzannya muzannyo gwa kubaka n'okuzina amazina, nga kuno kw'ateeka n'okwagala okulondoola amaka agali mumbeera embi, ebibiina mu bitundu wamu n'abavubuka. Yeegatta ku kibiina ekigatta abakyala abali mu palamenti (UWOPA), mu Palamenti eyekkumi. Ku kakiiko ka Uganda Women Parliamentary Association (UWOPA) aweereza ku kakiiko k'etteeka ly'ebyemirimu n'ebyenfuna akali awamu n'akadukanya embeera z'ebitundu mungeri y'okulaba nga bisala amagezi okulaba nga batuuka kuntegeka ennya ezitereddwawo.

## Laba ne

* Olukalala lw'abakiise mu Palamenti ya Uganda ey'ekkumineemu
* Olukalala lw'abakiise mu Palamenti ya Uganda ey'ekkumi
* Olukalala lw'abakiisa mu Palamenti ya Uganda ey'omwenda
* Disitulikiti y'e Bugiri
* Ekibiina kye byobufuzi ekiri mu buyinza ekya National Resistance Movement
* Omubaka wa Palamenti
* Palamenti ya Uganda

## Ebijuliziddwa

## Ebijuliziddwa wabweru wa Wikipedia

* Website of the Parliament of Uganda
* Agnes Taaka on Twitter
* Agnes Taaka on Facebook
Florence Akiiki Asiimwe

Florence Akiiki Asiimwe (eyazallibwa mu mwaka gwa 1980) mubaka omukyala omulonde akiikirira ddisitulikiti ya Masindi mu lukiiko lw'eggwanga (Uganda) olw'ekkuminoolulumu. Muyigisa ku ssettendekero ate era munnabyabufuzi wansi w'ekibiina ekirimu buyinza ekya National Resistance Movement.

## Okusoma kwe n'ebimukwatako
Asiimwe Florence Akiiki yazaalibwa ku kyalo ekimanyiddwa nga Namasenene village mu ddisitulikiti ya Luweero. Alina PhD mu Sociology gye yafunira ku University of Cape Town, Master of Arts in Development Studies gye yafunira ku Institute of Social Studies mu Hague, Netherlands ate era ng'alina obukugu mu kuteekerateekera ebibuga, okukomya obutabanguko n'okuzimba enkolaganamu bantu..Muyigisa mu Department of Sociology (Makerere University), muyigisa ow'akaseera obuseera ku University of Western Cape ate era nga munoonyereza ku Kyoto University.

## Ebyobufuzi n'emirimu gy'akoze
Yakulirako Rotary Club of Makerere Rainbow, aweereza nga mminisita w'embeera z'abantu mu bwakabaka bwa Bunyoro Kitara ate era ng'aweerezzaako nga munnakakiiko akaddukanya essomero lya Mary Reparatrix Secondly School ne Bombo Secondary School.

## Ebijulizo
Dorcus Acen

**Dorcus Acen**, abasinga gwe bamanyi nga **Dorcas Acen**, munnabyabufuzi, Munnayuganda akiikirira abakyala ba Disitulikiti ya Alebtong  mu Paalamenti ya Uganda ey'ekumi n'emu. Yeesimbawo ku ky'Omukyala omubaka mu Paalamenti ya Uganda owa Disitulikiti ya Alebtong ey'ekumi nga munabyabufuzi eyali talina kibiina kyagiddemu.

Mu kulonda kwa 2021, Dorcus Acen yali yeekuusa ku kibiina ky'ebyobufuzi ekiri mu buyinza ekya  National Resistance Movement. Mu biseera byeyakolerau kakuyege w'okunoonya obululu, yawaayo ambyuleensi bbiri mu Disitulikiti gyebamuzaala okuyamba okwanguya ensonga z'abalwadde ababeera balina okutwalibwa mu malwaliro nga tebalinda, ssaako n'okwanguya ensonga y'okulwanyisa obutasaasaana bwa kirwadde kya COVID-19. Yawa abantu  nadala abatesobola akawunga n'ebinjanjalo mu Disitulikiti, abaala obulamu nga bugotanyiziddwa omugalo olwali gwongeddwako, n'engeri endala pulezidenti zeyali ataddewo okulwanyisa ekirwadde kya COVID-19 okwetoloola eggwanga lyonna. Mu kulonda kwa Uganda okwa bonna mu 2021, Acen yalondebwa ng'oubaka omukyala owa Disitulikiti ya Alebtong. Mu Paalamenti eyekumineemu, awereza ku kakiika k'ekikula ky'abantu, emirimu n'enkulakulana y'ebitundu.

## Emirimu gye
Yakolako ku GBV Prevention Network ng'omuntu eyali alwanyisa obutabanguko obuva kunsonga z'okwegata wamu n'obutabanguko obuleeta okutulugunya abakyala. Mu 2018, yakolako ng'omuwabuzi w'alwanirira ekikula ky'abantu n'okukikuuma mu kitongole kya CARE International mu South Sudan, gyeyali avunaanyizibwa kuntambula za pulogulaamu z'ekikula ky'abantu n'okukikuuma.

## Laba nebino

* Olukalala lw'abali mu Paalamenti ya Uganda eyekumineemu
* Ekibiina ky'ebyobufuzi ekya National Resistance Movement
* Paalamenti ya Uganda
* Disitulikiti ya Alebtong
* Ababaka ba Paalamenti 
* Banabyabufuzi abatalina bibiina byabufuzi

## Laba na bino

* Website of the Parliament of Uganda.
* Dorcus Acen on Linkedin
* Dorcus Acen on Facebook
* Acen Dorcus on Twitter
* Lango Members of Parliament 2021-2026.
* GBV Sub cluster Focal Person for GBV mainstreaming in different clusters

## Ebijuliziddwaamu
Anna Ebaju Adeke

**Anna Ebaju Adeke** yazaalibwa 27 Ogwekkuminogumu 1991. Munnayuganda,munnamateeka era munnabyabufuzi .  

Mu kiseera kino ye Mubaka mu Paalamenti owa Disitulikiti y’e Soroti mu Paalamenti ey’ekkuminemu (2021–2026).  Yaliko omukiise wa Paalamenti mu kifo eky’abavubuka abakyala mu ggwanga mu Paalamenti ey’ekkumi (2016–2021). Yaweerezaako ng'omumyuka wa Pulezidenti wa Forum for Democratic Change mu bitundu by’Obuvanjuba. 

## Obuto bwe n'obuyigirize
Adeke yasomera ku Our Lady of Good Counsel Gayaza ku Siniya ey'okuna n'oluvannyuma ku St Marys SS Kitende n'agenda mu Siniya ey'omukaaga.  Alina diguli mu mateeka okuva mu Ssettendekero wa Makerere ne diguli ey'ennyongereza mu by'amateeka okuva mu Law Development Center.  Nga 17 Ogwokutaano 2021, Adeke yatikkirwa diguli ey'okubiri mu mateeka okuva mu Ssettendekero wa Makerere, ku lunaku lwe lumu lwe yalayira ng’omubaka wa Paalamenti ya Uganda ey’ekkuminemu (2021–2026). 

## Emirimu
Okuva mu 2013 okutuuka mu 2014, Adeke yaweerezaako nga akulira abayizi Ssettendekero wa Makerere, yeesimbawo n’awangula ng'ali mu kibiina ky’eby'obufuzi ekya Forum for Democratic Change.  Okuva mu 2015, bwe yamaliriza emisomo gye egy’amateeka, yaweebwa ekifo mu kibiina ky'abannamateeka ekiyitibwa Uganda Bar. Akola nga munamateeka mu M&K Advocates, mu Kampala. 

Mu Gwokusatu 2016, Adeke yalondebwa nga omubaka omukyala ow'abawala mu ggwanga mu kulonda kw’eggwanga okwakolebwa mu kibuga Hoima e Bugwanjuba bwa Uganda . Mu kulonda kw’eggwanga, yeesimbawo nga talina kibiina. Ng’omubaka wa Paalamenti, alwanirira okwawulwa kwa minisitule y’ekikula ky’abantu, abakozi, abavubuka n’enkulaakulana y’embeera z’abantu, okutondawo minisitule y’abavubuka ey'etongodde. Era akola kampeyini z’okwongera ku nsimbi eziweebwa enkiiko z’abavubuka ku mitendera egy'enjawulo egy'eggwanga..Yali mmemba ku kakiiko ka Paalamenti akavunaanyizibwa ku by’enfuna by’eggwanga, mu Paalamenti ey’ekkumi.  

Mu 2019, Adeke yalondebwa ku bwa Ssentebe w'akakiiko ka Paalamenti akavunanyizibwa ku nsonga z'abavubuka aka Uganda parliamentary Forum on Youth Affairs.  Era yaliko minisita w’ekisiikirize avunaanyizibwa ku nsonga z’abavubuka n’abaana, era mmemba w’ekibiina ky'abakyala ekya Uganda women parliamentary association (UWOPA), mu Paalamenti ey’ekkumi (2016 - 2021).  

## Emirimu emirala
Adeke yalabikira mu lupapula lwa *[[:en:Vogue_Italia|Vogue Italia]]* mu Gwomwenda 2017.  Mu Gwokusatu 2017, *The Ugandan Magazine* yamuwandiikako mu "bakyala 10 abasinga amaanyi mu by'obufuzi bya Uganda mu 2017.  Mukatoliki. Era ayagala nnyo ensonga z'ekikula ky'abantu n'abakyala era avumirira okukabasanya  era abilwanisa nnyo,era akubiriza abakyala n'abantu bonna okwogera ku bibi ebiri mu kutulugunyizibwa,okutulugunyizibwa n'okukirwanyisa. Ono era yavaayo n'ayogera oluvannyuma lwa mubaka munne mu Paalamenti bwe yagezaako okumukabasanya ng'ali mu lugendo lwe ebweru w’eggwanga.   

## Ebiwandiiko ebikozesebwa

## Ebijuliziddwamu w'abweru wa Wikipedia

* Omukutu gwa Paalamenti ya Uganda
* Anne Adeke Awangudde Akalulu Ka Palamenti Y'abavubuka Abakyala mu Ggwanga
Lilian Aber

**Lillian Aber** ye mubaka Omukyala mu Disitulikiti y'e Kitgum mu Palamenti ya Uganda eya 11 .  

Ye minisita omubeezi mu ofiisi ya Ssaabaminista ow'ebigwa bitalaze https://nexusmedia.ug/balaam-aber-nyamutoro-appointed-as-new-cabinet-ministers/Yalondebwa ku bendera y'ekibiina kya National Resistance Movement ku mulembe gwa Pulezidenti wa Uganda, Yoweri Museveni. Mu kulonda kwa bonna okwa 2021, Aber yawangula n’obululu 41,192 ng’avuganya ne Roselyn Alanyo Olobo owa Uganda People’s Congress ne Norah Odokorach, eyeesimbawo nga talina kibiina.

## Okusoma
Aber yafuna diguli esooka mu Lulimi Olungereza n'obukugu mu mpuliziganya okuva mu yunivasite ye Makerere .  Era yafuna diguli ey'okubiri mu by’amafuta ne ggaasi okuva mu Uganda Christian University ne diguli endala ey'okubiri mu by’okuddukanya emirimu gya mu  okuva yunivasite y’e Makerere. Aber era alina diguli ey'okusatu ey’ekitiibwa okuva mu ttendekero lya Zoe Life theoretical college mu Amerika. 

## Emirimu gye
Aber okwenyigira mu byobufuzi yakutandikira ku yunivasite y’e Makerere. Ng’akyali mu mwaka gwe ogusooka, yawangula akalulu k’okufuuka Guild Representative Councilor (GRC) w’essomero ly’ebyemikono mu College of Humanities and Social Sciences. Oluvannyuma yalondebwa nga Minisita wa Guild Pulezidenti wa Guild, Anna Ebaju Adeke omwaka ogwo. Ng’asoma mu mwaka ogwokubiri, yayimiriddewo ku bwapulezidenti bwa guild ku tikiti y’ekibiina kya Forum For Democratic Change, kyokka n’akubwa Bwowe Ivan, oluvannyuma eyamulonda ng’omumyuka wa Pulezidenti wa Guild. 

Ng’amyuka akulira abayizi ku yunivaasite, yakola okuvuganya ku bwa Pulezidenti bw’ekibiina ekigatta abayizi ekya Uganda National Students Union (UNSA) kye yawangula mu 2015, n’adda mu bigere bya Matanda Abubaker (eyali Pulezidenti wa UNSA okuva mu 2013 okutuuka mu 2014).   Oluvannyuma Aber yava mu kibiina kya Forum For Democratic Change n'adda mu kibiina kya National Resistance Movement  bwe yali yesimbye ku kifo ky'obwa Ssentebe w'olukiiko lw'abavubuka mu ggwanga . Yalondebwa ku kifo kino mu November 2015, n’afuna obululu 119 okusinga George Abudul eyafuna obululu 105.  

Aber muwabuzi wa pulezidenti ku nsonga z'abavubuka  era omubaka w’abavubuka mu kibiina ky’amawanga amagatte .   Aber era eyaliko omukiise w’ekibiina ky’abayizi ekya Commonwealth.  Mu 2018, Aber yeegatta ku ttiimu ya Uganda eyeekenneenya ssemateeka .   Mu 2016 yali yeesimbawo ku lukiiko lwa East African Legislative Assembly (EALA). 

Mu January 2021, Aber yawangula ekifo Omubaka Omukyala owa disitulikiti eye Kitgum.   Yadda mu bigere bya Margaret Lamwaka Odwar eyadda mu konsitytyuwensi eya Chua East. 

Ye mutandisi era dayirekita w’ekibiina kya Laber Foundation ekibiinaky'obwannakyewa ekisangibwa mu Kitgum.

## Ebiwandiiko ebikozesebwa
Veronica Namaganda Nanyondo

**Veronica Namaganda Nanyondo** yazaalibwa nga 22 Ogwomusanvu mu 1986  nga munabyabufuzi Omunayuganda akiikirira Disitulikiti ye Bukomansimbi. Agwa mu kibiina ky'ebyobufuzi ekya National Unity Platform (NUP). Nanyondo yatandika emirimu gye nga munabyabufuzi mu Gwekumineebiri mu 2015 wansi w'ekibiina kya Democratic Party(DP) abaamuwa tikiti oluvannyuma lw'okusikirizibwa muganda we Suzan Namaganda eyafa akabenje k'okuluguudo. Nanyondo esaawa eno ye mukyala Omubaka akiikirira Disitulikiti ya Bukomansimbi nga yafuna obululu 23,815 ekyamutuusa kubuwanguzi. Yalina ayagala okwesimbawo mu kifo ky'Omukyala Omubaka kubanga yali ayagala kwongereza kuzimba kuki muganda we kyeyali yatandika, ng'alowooza yeeyali omuntu omutuufu ow'okumudira mu bigere.

## Okusoma kwe
Nanyondo yatuuka ebibuuzo bya P7 mu 1998 ku Kisojjo Primary School. Yeeyongerayo n'afuna ebaluwa ya S4 mu 2002 ku Mende Kalema Memorial S.S. Teyakoma awo, wabula yeeyongerayo n'afuna ebaluwa ya S6 mu 2004 ku  St. Andrew Kagwa S.S nga mu kusembayo yafuna Diguli mu Busomesa ku Yunivasite y'e Makerere.

## Obumannyirivu mu mirimu
Nanyondo yatandika eby'emirimu mu 2010 ng'akola ng'akulira bakituunzi mu kampuni eyitibwa okutuuka mu 2011. Okuva mu 2011 okutuuka 2013, nga omusomesa ku  St. John S.S e Mukono nga essaawa eno akola ng'akulira eby'emirimu ku kampuni ya Ver Stationaries Limited .  Mu biseera by'okulonda okusembyeyo, yategeka okulonda okwa wamu ne bane abala okuva mu kibiina kya NUP gyebafuunira bakyewagula okuva mu kibiina ekiri mu buyinza ekya National Resistance Movement (NRM) gyebategereza poliisi ku lukiiko lwabwe era neebakiriza.

## Ebikwata ku famire ye
Nanyondo mulamu wa Fred Mukasa Mbidde omukiise mu  Lukiiko olukola amateeka g'Omubuvanjuba bwa Afrika (East African Legislative Assembly) (EALA). Nanyondo ekitegeeza muganda w'omugenze Suzan Namaganda eyali mukyala wa Mukasa Mbidde.

## Byasinga okwenyigiramu

* Okugoberera ebigenda mu maaso mu ggwanga Following current affairs
* Okunoonyereza 
* Okutendereza Mukama Katonda

### Ebimusanyusa

* Okuyamba abali mu bwetaavu, bamulekwa ne banamwandu
* Okukola emirimu gyobwa nakyewa
* Okulwanirira eddembe ly'abantu

## Ebijuliziddwaamu
Munnayuganda

Ye muntu azaaliddwa mu ggwanga lya Uganda. Bw'aba mukulu kimukakatako n'okuba ne densite (ennangamuntu) ya Uganda.
Janet Grace Akech Okori-Moe

**Janet** **Grace Akech Okori-Moe** (eyazaalibwa nga 3 Ogwomenda1966) munnayuganda, musomesa ate era munnamateeka. Mu Gwokutaano 2020, Okori-Moe yafuuka omubaka omukyala akiikirira ddisitulikiti ya Abim mu lukiiko lw'eggwanga (Uganda) olw'ekkumi. Ku ludda lw'ebyobufuzi, Okori-Moe munnakibiina kya National Resistance Movement era nga kye yajjiramu mu kalulu ka 2016. 

## Okusoma kwe
Okori-Moe yatuula ebibuuzo by'ekibiina eky'omusanvu (PLE) mu 1979 ku Abim Primary School. Yasomera ku Kangole Girls Senior Secondary School n'afuna  Uganda Certificate of Education (UCE) mu 1983 n'oluvannyuma n'agenda ku Moroto High School gye yafunira Uganda Advanced Certificate of Education (UACE) mu 1986. Okori-Moe era alina ddipulooma mu busomesa gye yafunira ku Makerere University (mu1989) ne Advanced Diploma in Educational Planning and Management gye yafunira ku Kyambogo University (mu 1999).Mu 2000 yafuna ddiguli mu Social Sciences ku Makerere University n'oluvannyuma n'afuna Master of Science in Social Sector Planning and Management mu 2006.

## Emirimu gy'akoze
Okori-Moe yasomesaako ku Moroto Teachers College (1992–1994) nga tannalondebwa kubeera mukiise ku kakiiko akaateekateeka ssemateeka wa Uganda (1994–1995). Yaweerezaako ng'omubaka mu lukiiko lw'eggwanga, 1996–2001 ne 2006–2011. Nga tannalondebwa mu kifo ky'aweerezaamu kaakano, yali muwabuzi wa ppulezidenti ku nsonga z'ebyenjigiriza (2013–2015).

Mu lukiiko lw'eggwanga olw'ekkumi, Okori-Moe ye ssentebe w'akakiiko akakwasaganya ensonga z'ebyobulimi,  ssentebe omubeezi w'akakiiko k'ensonga z'ebweru w'eggwanga mu lukiiko lw'eggwanga (Uganda)  ate era nga mmemba ku  Appointments Committee.

## Laba ne

* Abim District
* Olukalala lw'ababaka mu lukiiko lw'eggwanga olw'ekkuminoolumu.

## Emikutu emirala

* Website of the Parliament of Uganda.

## Ebijulizo
Agnes Atim Apea

**Agnes Atim Apea** Munnayuganda omusuubuzi era munnabyabufuzi. Yatandikawo ekitongole kya Hope Development Initiative, era n'alondebwa mu pulogulaamu ya BBC ey'''abakyala 100'' mu 2017. Mu kulonda bwa bonna okwa 2021, yalondebwa ku ky'omubaka wa Palamenti ya Uganda okukiikirira abakyala mu Disitulikiti y'e Amolatar ku lw'ekibiina kya National Resistance Movement.

## Okusoma kwe n'emirimu
Apea alina Diguli eyookusatu mu by'enkulaakulana y'ensi yonna okuva mu Yunivasite y'e Reading e Bunegreza, ne Diguli eyookubiri okuva ku Uganda Martyrs University mu byenkulakulana.

Apea ye ssentebe w'akakiiko ka gavumenti z'ebitundu akavunaanyizibwa ku by'enfuna ng'era ye mutandisi era akulira ekitongole kya Hope Development Initiative, ekikulaakulanya okulima omuceere naddala mu bakyala abalimi mu bitundu eby. Ekitongole kye kikungaanyiza ebibiina by'obwegasi eby'abalimi mu Uganda, nekibasindikiriza okufuna ekitundu tundu ekiwerako mu katale. Ng'oggyeko omuceere, Mu kwongereza ku muceere, ebibiina bino bikola na b'ensigo ezikola butto ava mu bimera n'ebiva mu muwogo.

Ye mubaka wa Palamenti akiikirira abakyala mu Disitulikiti ya Amolatar mu Bukiikakkono bwa Uganda.

Mu 2017, yalondebwa mu pulogulaamu ya BBC ey'abakyala e 100. Apea yakimannya bweyali agenze okwetaba mu lukungaana lwa African Grain Trade Summit olw'omulundi ogw'omusanvu olwali mu Tanzania, nga bagamba yatumbula obwenkanya mu bitundu wamu n'okusomesa abakyala abato kwekumuteeka ku lukalala.

Mu Palamenti ya Uganda eyekkumineemu, akola ng'omumyuka wa ssentebe ku kakiiko k'eby'obulimi, obulunzi n'obuvubi.

## Laba ne

* Olukalala lw'ababaka abali mu Paalamenti ya Uganda eyekumineemu

## Ebijuliziddwa
Betty Louke Chelain

**Betty Louke Chelain** munabyabufuzi Omunayuganda ng'ate mukyala omubaka wa Paalamenti. Mu 2021, yalondebwa ku kyokukiikirira abakyala mu Paalamenti ku lwa Disitulikiti ya Amudat.

Y'omu ku bali u kibiina kyebyobufuzi ekya National Resistance Movement. Mu Paalamenti eyekumineemu, awereza ku kakiiko akavunaanyizibwa ku byobulamu. 

## Laba ne bino

* Olukalala lwa babaka ba Paalamenti ya Uganda eyekumineemu.
* Disitulikiti ya Amudat.
* Ekibiina kyo bufuzi ekya National Resistance Movement
* Paalamenti ya Uganda.

## Ebijuliziddwaamu


## Ewalala w'oyinza okubigya

* Website of the Parliament of Uganda
Susan Achola Engola

**Achola Suzan Engola** munabyabufuzi Omunayuganda. Mu  2011, yalondebwa okubeera Omubaka wa Paalamenti akiikirira Disitulikiti ya Apac. Yaddamu n'alondebwa mu kalulu ka bonna aka 2021, akategekebwa nga 14 Ogusooka mu 2021.

Y'omu kubali mu kibiina ky'ebyobufuzi ekya Uganda People's Congress.

## Laba ne bino

* Olukalala lwa babaka ba Paalamenti ya Uganda eyekumineemu
* Ekibiina kye byobufuzi ekya Uganda People's Congress
* Omubaka ba Paalamenti
* Paalamenti ya Uganda 
* Disitulikiti ya Apac 

## Ebijuliziddwaamu

## Ewalala w'oyinza okubigya

* Website of the Parliament of Uganda
Resty Nanteza

**Resty Nanteza** munabyabufuzi Omunayuganda. n'ogwokuwereza ku leediyo ya NBS mu kibuga ky'e Jinja nga nannyini yo yeeyaliko omubaka wa Paalamenti Hon Igeme Nathan Nabeta. Mu 2021, Yali yeesimbyeewo okubeera omukyala omukiise mu Paalamenti ku lwa Disitulikiti ya Buikwe mu kalulu ka Uganda akabonna mu 2021, oluvannyuma lw'okuwereza nga ssentebe wa munisipaali ya Nyenga. Yasobola okukungaanya obululu 41,561, n'alangirirwa okubeera nga yali awangudde ng'obudde bukyali kulukalala olwali lusooka.Wabula yawangulwa Diana Mutasingwa  eyali owa NRM eyawangula akakulu kano ng'afunye obululu 43,215. Nanteza yagenda mu kkooti ng'awakanya ebyava mukulonda kuno.

Ali mu kibiina ky'ebyobufuzi ekya Forum for Democratic Change.

## Laba ne bino

* Olukalala lwa babaka ba Paalamenti ya Uganda eyekumineemu 
* Ekibiina kyebyobufuzi ekya Forum for Democratic Change
* Disitulikiti ye Buikwe 
* Omubaka wa Paalamenti 
* Paalamenti ye Uganda 

## Ebujuliziddwaamu

## Ewalala w'oyinza okubigya

* Website of the Parliament of Uganda.
Ndamira Atwakire

**Ndamira Catherine Atwikiire** (yazaalibwa nga 13 Ogwomunaana / August 1977) Munnayuganda omubazi w'ebitabo, mubaka mu Paalamenti era munnabizinensi.. Yaddamu okulondebwa ng'omubaka omukazi mu Paalamenti ey'e 11 owa Disitulikiti y'e  Kabale ng'esangibwa mu ttundutundu lya Kigezi Sub-Region era nga munnakibiina ky'ebyobufuzi ekiri mu buyinza ki National Resistance Movement. Yali ku kakiiko ka Paalamenti akabuuliriza ku nsimbi z'omuwiw'omusolo ne ku kakiiko akalondoola ku byobulamu mu Paalamenti ya Uganda ey'e 10. Era mmemba mu The Uganda Parliamentary Forum on Social Protection.

## Emirimu gye
Okuva mu 2010 - 2015, yali akola ng'ewebyenfuna mu kkampuni ya VIDAS Engineering Services Co. Ltd. Oluvannyuma yalondebwa ng'omubaka Omukazi akiikirira Disitulikiti y'e Kabale mu Paalamenti mu 2016. Atwikiire era yalondebwa okutuula ku kakiiko akagoberera ensonga z'omukago gwa Afrika ey'Obuvanjuba aka East African Community. Erammemba wa The Uganda Parliamentary Forum on Social Protection .

## Ebimu ku by'akoze
Ndamira Atwakire yawa aabantu b'e Kabale ebintu ng'ebizzi, ebijanjaalo, kasooli n'emboga. Yayongera amaanyi mu butale bw'omubitundu eby'enjawulo, n'abakolera amazzi ga ttaapu, yatwalayo z'abavubuka ng'okuggulawo SACCO z'abavubuka, Yagula ambyulensi okuyambako ku byobulamu mu kitundu kye ate era yatuukiriza n'ekiragiro eky'okuwanika amataala mu kibuga Kabale. Erayayambako ne mu kusitula ebyemizannyo mu Disitulikiti ye. Yawagira era n'akulaakulanya ebyenjigiriza mu Kabale bwe yeetaba mu kusonda ssente ezaazimba ettendekero lya Kagunga Technical School. Yawaayo eri eggwanga Uganda mu kusonda obuyambi mu kiseera kya COVID-19 nga yawaayo amafuta.

## Laba na bino

# Parliament of Uganda
# Kabale District
# National Resistance Movement

## Ebijuliziddwamu